Source: https://www.banatfm.ro/antrenament-cu-public-pentru-handbalistii-rosso-neri-csm-scolar-resita-csu-constantin-brancusi-tg-jiu-41-24/
Timestamp: 2019-03-22 19:32:31+00:00

Document:
Antrenament cu public pentru handbaliștii rosso-neri: CSM Școlar Reșița – CSU Constantin Brâncuși Tg. Jiu 41-24 – BANAT | FM
Antrenament cu public pentru handbaliștii rosso-neri: CSM Școlar Reșița – CSU Constantin Brâncuși Tg. Jiu 41-24
Weekendul sportiv a fost favorabil echipelor de la CSM Școlar Reșița. Dacă fotbaliștii rosso-neri au scor un egal onorabil în amicalul cu Ripensia Timișoara, colegii lor de la secția de handbal au obținut încă o victorie clară în campionat. Rosso-nerii s-au impus la o diferență de 17 goluri în fața echipei din Tg. Jiu.
Pentru echipa de handbal CSM Școlar Reșița, meciurile din faza grupelor au devenit simple formalități, rosso-nerii din Valea Domanului dominând autoritar competiția din seria C. Superioritatea reșițeană a fost evidentă și în cel de-al doilea joc oficial din 2019. Pe propriul teren, elevii lui Ilie Vaidasigan au primit replica Universității Constantin Brâncuși din Tg. Jiu, care n-a avut nicio șansă în fieful reșițenilor. Gazdele au condus la pauză cu 19-12, și s-au impus în final cu un categoric 41-24. Diferența de valoare a permis principalului Ilie Vaidasigan să ruleze mulți jucători tineri, de perspectivă, din pepiniera proprie a clubului – iar speranțele handbalului reșițean au dat și de această dată satisfacție. Un junior a fost de fapt și principalul marcator al gazdelor: Marius Negru a perforat de 8 ori poarta olteană. În topul marcatorilor s-au mai aflat Marius Bahan și Eduard Belchite, fiecare cu cinci reușite.
CSM Reșița: Negru (8), Bahan (5), Belchite (5), Kirsch (4), Starchenko (4), Mledenciu (3), Bărbuș (3), Vulpe (3), Boriceanu (2), Daia (2), Barbu (1), Racoceanu (1), Vaidasigan, Simulescu, Vuița și Rohozneanu.
În urma acestei victorii, CSM Școlar Reșița își consolidează poziția la vârful clasamentului seriei C. Rosso-nerii reșițeni au adunat 30 de puncte din tot atâtea posibile, locul doi fiind ocupat de CS Universitatea Craiova, care totalizează 19 puncte. Următorul meci al elevilor lui Ilie Vaidasigan va fi sâmbătă, de la ora 17.00, tot pe teren propriu, chiar contra Universității Craiova.
După o pauză destul de lungă, divizionara A de handbal CSM Școlar Reșița revine în fața propriilor suporteri. Mâine,...
Campionatul național de handbal al junioarelor III a intrat în faza întrecerilor din grupele principale Valoare, în care se...
Kickboxerii din Oțelu Roșu și Reșița, fruntași în competițiile primăverii
Nouă medalii au cucerit reprezentanții secției de kickboxing a clubului AS Complex Gym Oțelu Roșu la Cupa României, eveniment...
Boxerul Sebastian Nițu, medaliat la Cupa României! Reșițeanul a adus acasă argintul categoriei 66 de kg
Sebastian Nițu e noua speranță a boxului reșițean. Tânărul pugilist legitimat la Clubul Sportiv Municipal din Reșița a cucerit...
Victorie cu emoții pentru Voința Lupac. Progresul Ezeriș, aproape de o surpriză pe terenul liderului
În Liga a IV-a cărășeană, liderul Voința Lupac a avut meci greu, acasă, cu ambițioasa formație Progresul din Ezeriș. După o...

References: CSM 
 CSM 
 CSM 
 CSM 

CSM 
 CSM 
 CSM